**AIŠKINAMASIS RAŠTAS**

Dėl Molėtų rajono savivaldybės bendrojo ugdymo mokyklų mokinių skaičiaus kiekvienos klasės sraute ir klasių skaičiaus kiekviename sraute, mokinių, ugdomų pagal priešmokyklinio ugdymo programas, skaičiaus ir priešmokyklinio ugdymo grupių skaičiaus 2019-2020 mokslo metams nustatymo

**1. Parengto tarybos sprendimo projekto tikslai ir uždaviniai**

Vadovaudamasi Mokyklų, vykdančių formaliojo švietimo programas, tinklo kūrimo taisyklėmis, Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašu, Priešmokyklinio ugdymo tvarkos aprašu, savivaldybės taryba iki kovo 31 d. turi nustatyti 2019-2020 m. m. Molėtų rajono savivaldybės bendrojo ugdymo mokyklų mokinių skaičių kiekvienos klasės sraute ir klasių skaičių kiekviename sraute, mokinių, ugdomų pagal priešmokyklinio ugdymo programas, skaičių ir priešmokyklinio ugdymo grupių skaičių. Jei sudaromos jungtinės klasės, tai nustato iš kokių klasių sudaroma jungtinė klasė, ir nurodo kiekvienos klasės mokinių skaičių. Savivaldybės taryba kasmet įvertina priešmokyklinio ugdymo poreikį, turimus išteklius ir tvirtina mokyklas, vykdančias priešmokyklinio ugdymo programas ir grupių skaičių.

Nuo 2019 m. rugsėjo 1 d. bus taikoma nauja Mokymo lėšų apskaičiavimo, paskirstymo ir panaudojimo tvarkos aprašo (toliau – Aprašas), patvirtinto Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“ 4 priedo redakcija. Pagal šį priedą mažoms bendrojo ugdymo klasėms (kuriose mokinių skaičius mažesnis už nustatytąjį Apraše) nuo 2019 m. rugsėjo 1 d. mokymo lėšos bus skiriamos tik tuo atveju, jei Savivaldybės skirs papildomų lėšų iš savo biudžeto (neįskaitant specialios tikslinės dotacijos) iki mažiausios sąlyginės klasės išlaikymo. Švietimo, mokslo ir sporto ministerijai turės būti pateiktas Savivaldybės tarybos sprendimas dėl lėšų skyrimo. Pagal šį pakeitimą lėšos 1-8 kl. (kai 1-4 mokiniai klasėje) 0,33 sąlyginės klasės dydžiui bus skiriamos, jei Savivaldybės prisidės 0,67 dalimi šiai klasei išlaikyti. Mokymo lėšos 1-8 kl. (kai 5-7 mokiniai klasėje) 0,5 sąlyginės klasės dydžiui bus skiriamos, jei Savivaldybės prisidės 0,5 dalimi. Mokymo lėšos 10 kl. (kai 1-7 mokiniai klasėje) sąlyginei klasei bus skiriamos, jei mokykloje nebus sudaroma 9 kl. Jei mokykloje sudaroma 9 kl., mokymo lėšų Švietimo, mokslo ir sporto ministerija 9 ir 10 klasei visai neskirs. Visas lėšas šioms klasėms turės skirti Savivaldybė iš savo biudžeto.

Bendrojo ugdymo mokyklose į priešmokyklinio ugdymo grupes atėjus mažiau kaip 10 vaikų, Savivaldybei teks papildomai skirti lėšų šių grupių finansavimui.

**2. Šiuo metu esantis teisinis reglamentavimas**

Mokymo lėšų apskaičiavimo, paskirstymo ir panaudojimo tvarkos aprašas, patvirtintas Lietuvos Respublikos Vyriausybės 2018 m. liepos 11 d. nutarimu Nr. 679 „Dėl mokymo lėšų apskaičiavimo, paskirstymo ir panaudojimo tvarkos aprašo patvirtinimo“.

Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašas, patvirtintas Lietuvos Respublikos švietimo ir mokslo ministro 2004 m. birželio 25 d. įsakymu Nr. ISAK-1019 „Dėl priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo patvirtinimo“;

Mokyklų, vykdančių formaliojo švietimo programas, tinklo kūrimo taisyklės, patvirtintos Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“ ;

Priešmokyklinio ugdymo tvarkos aprašas, patvirtintas Lietuvos Respublikos švietimo ir mokslo ministro 2013 m. lapkričio 21 d. įsakymu Nr. V-1106 „Dėl priešmokyklinio ugdymo tvarkos aprašo patvirtinimo“.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Mokyklos galės tinkamai parengti 2019-2020 mokslo metų ugdymo planus, paskirstyti krūvius mokytojams, planuoti lėšas.

Neigiamos pasekmės – nesuformavus klasei gali mokytojams sumažėti etatai.

**4. Priemonės sprendimui įgyvendinti**

Nėra

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Savivaldybės biudžeto lėšos:

5.1. Molėtų r. Inturkės pagrindinei mokykla – 8690,0 EUR bendrojo ugdymo klasėms ir 2330,0 EUR priešmokyklinio ugdymo grupei (2019 m. rugsėjo – gruodžio mėnesiams);

5.2. Molėtų r. Suginčių pagrindinei mokyklai – 4100,0 EUR (2019 m. rugsėjo – gruodžio mėnesiams);

5.3. Molėtų r. Joniškio mokyklai – daugiafunkciam centrui – 4600,0 EUR bendrojo ugdymo klasėms ir 2330,0 EUR priešmokyklinio ugdymo grupei (2019 m. rugsėjo – gruodžio mėnesiams);

5.4. Molėtų r. Giedraičių Antano Jaroševičiaus gimnazijos Dubingių skyriui – 3430,0 EUR bendrojo ugdymo klasėms ir 2330,0 EUR priešmokyklinio ugdymo grupei (2019 m. rugsėjo – gruodžio mėnesiams);

5.5. Molėtų r. Kijėlių specialiojo ugdymo centrui – 4500 EUR (2019 m. rugsėjo – gruodžio mėnesiams);

5.6. Molėtų r. Alantos gimnazijai - 2330,0 EUR priešmokyklinio ugdymo grupei (2019 m. rugsėjo – gruodžio mėnesiams).

**6.Vykdytojai, įvykdymo terminai**

Molėtų rajono savivaldybės taryba, bendrojo ugdymo mokyklos.